ایرانین خاریجی ایشلر ناظیرلیگی سؤزچوسو عباس موسوی تگزاس ایالتی‌نین ال پاسو شهرینده 20 نفرین اؤلومونه سبب اولان آتیشما ایله باغلی امریکا خالقینا باش ساغلیغی وئردی.
موسوی تگزاس-داکی سلاحلی آتیشمادا حیاتینی ایتیرن‌لرله باغلی باش ساغلیغی مئساژی یایدی.
هوجومون "دهشتلی" اولدوغونو بیلدیرن موسوی امریکا خالقی و قربان‌لارین یاخین‌لارینا باش ساغلیغی وئردی، کدرلرینی بؤلوشدوک‌لرینی ایفاده ائتدی. موسوی هوجوم نتیجه‌سینده یارا‌لانان‌لارا دا شفا دیله‌دی.
قئید ائدک کی، بوندان اول آوقوستون 3-ده امریکانین تگزاس ایالتی‌نین ال پاسو شهریندکی " سیلو ویستا" تیجارت مرکزینده سلاح‌لی شخصین اینسان‌لارا آتش آچماسی نتیجه‌سینده 20 نفر اؤلوب.
